МАКЕДОНСКИ ЈАЗИК 7 -1 одд.

**ТЕМА –** 9 МАЈ

Насоките да се реализираат во период од 18 до 22 Мај

Сите одговорени прашања да ми ги испратите на mail – kimovskadani@gmail.com

**1.Наставна единица-** **:**  „Чорбаџи Теодос“ од Васил Иљоски; комедија

Новата наставна единица е на страна 58. (извадок од комедијата ,,Чорбаџи Теодос,,(-прочитајте го извадокот од книгата а подоле имате објаснето малку поопширно во врска со драмата.

** *Кус осврт на содржината на драмата***

 Чорбаџијата Теодос е човек кој ги понижува сите луѓе околу себе, споругата Кева, синот Томче, домашните слуги и луѓето на кои им позајмува пари и стануваат негови должници. Сè што прави, прави да го зголеми своето богатство и се смета себе си над сите. Негов должник е и шегаџијата Арсо, кој немајќи пари да го врати долгот, треба да му го даде своето лозје на чорбаџијата. Но, Арсо ќе добие шанса да си го спаси лозјето, да сплете мрежа во која ќе го сплетка чорбаџијата. Станува збор за група Цигани кои во потрага за кум на нивното новороденче, го користат стариот обичај – кој ќе помине прв, ќе стане нивни кум.Арсо ќе се договори со Циганите да го изиграат чорбаџијата и тој да биде кумот. Така и се слсучило. Чорбаџијата како да минува низ пекол: јаде со Циганите, пие, разговара, што за него значи понижување. Арсо е мудар и ќе му понуди излез од ситуацијата, ако за возврат чорбаџијата не му го земе лозјето. И повеќе од тоа. Ќе го натера да попушти и да му дозволи на својот син Томче да се ожени со саканата Стојанка, за која чорбаџијата кажувал погрдни зборови и забранувал таа да му стане снаа. И како што бидува во комедиите, сè завршува добро: Томче ќе го преземе кумството на себе, добива дозвола да се ожени со саканата, Арсо си го сочувал лозјето, а чорбаџи Теодос се ослободува од циганскиот обичај.

Како повторување одговорете на овие прашања! ( може и тука под прашањата да одговарате!)

* Што претставува драмата?
* Кои елементи ја карактеризираат трагедијата?
* Што е монолог, а што е дијалог?
* Што е комедија?